Ох! ено је, гле је, гле је!
Ох! ено је, гле је, гле је!

Ох! ено је, гле је, гле је! 
Како с' цери, како с' смеје! 
Ка' пупољак росан, рујан 
Тако јој је осмех бујан.

Осмех бујан — очи плаве, 
Груди беле, мирисаве... 
Још да не знам срце њено, 
У грудима сакривено, 
Бих је вол'о, бих је, рекох — 
Ал' га знадем, па је волет' 
Нећу никад ни до века!

Напомене 

 Ова песма је први пут објављена у збирци Песме, 1863 стр. 11

Извори 

 Милорад П. Шапчанин: Целокупна дела, Књига прва, страна 24. Библиотека српских писаца, Народна просвета.

Поезија Милорада Поповића Шапчанина
Милорад Поповић Шапчанин